Jyske Efterretninger, 1820-03-18
Practiske Foretagender. 1. Til at befordre Bønderjorders hensigtsmæssige Dyrkning (see No. 31) tilstaaes hver af de 12 Bønder, som findes nærmest at kunne komme i Betragtning, 100 Rbd. i Sedler aarligen i 3 Aar, som Godtgjørelse for de Udgivter eller det Tal, der ibegyndelsen kunde blive Følge af en forandret Driftsmaade. Til ordentlig Dyrkning ansees at høre, at Jorderne - efter at være forsynede med forsvarligt Udhegn, og med de fornødne Grøvter til skadeligt Vands Afledning, samt rensede for Steen m. m. - ere hensigtsmæssigen inddeelte, at Sædskiftet er bifaldsværdigt, enten efter Vexeldristens Regler, eller efter det overskaarne Kobbelbrugs, saa at der kun 2 Aar efter hinanden lægges langstraaet Sæd, og at Jorderne i det Aar, de indtages til Drivt, enten omhyggeligen behandles med fuld Brak, eller drives med Brakfrugter. De Bønder, som ønske at nyde denne Understøttelse, maae ledsage deres Begjeringer med fuldkommen paalidelige Efterretninger om deres Jorders Beskaffenhed, Udskiftning, Hartkorn, Størrelse, Beliggenhed, nærværende Drivt, og den nye Drivt, som de agte at indføre, Gaardens Besætning og dennes Tilstand med mere. De, som erholde Understøttelse ere pligtige at underkaste sig de Forskrifter og det Tilsyn, som Selskabet nærmere maatte bestemme. 2 For at udbrede Brugen af Ploven uden Hjul, den saakaldte engelske eller Sving Plov, hvormed megen Arbeidskraft kan spares, har Selskabet atter iaar ladet forfærdige nogle Stykker, forsvarligen gjorte og prøvede, hvilke det vil bortskjænke til Bønder, som derom melde sig, og med paalidelige Attester godtgjøre, at de kunne og ville bruge dem, samt at de ikke alrede eie dem. 3. For at smaae Lodder paa 6 a 8 Tdr. og derunder kunde vorde til Nytte baade for Staten og deres Besiddere, maa en ganske anden Dyrkningsmaade, end den sædvanlige, følges. I Høeghs Anviisning til et vel indrettet Jordbrug, er fremsat hvorledes en Huusmands Lod bør dyrkes. Der udloves derfor en Understøttelse af 30 til 40 Rbd. Sedler aarligen i 3 Aar, for det første, for 10 Huusmænd, som paatage sig at følge en af Selskabet foreskrevne Plan for deres Jorders Dyrkning. Hertil hører: at der avles Rodfrugter, og bruges Staldfodring om Sommeren; at Agerlandet er ordentlig inddeelt; at der er anlagt en liden Hauge for Kjøkkenurter og Frugttræer; at baade Haugen og Marken er vel indhegnet; at der plantes vilde Træer, saasom Esk, Popler, Pile og andre nyttige Træarter omkring Huset, Haugen og paa Grønvoldene; at der tillægges Bier, dyrkes Kartofler o. d. l. 4. For den Degn eller Skoleholder paa Landet, som, efter at den sædvanlige Skole= eller Byelæsning er til Ende, oplæser og gjennemgaaer en og anden nyttig og passende occonomisk Bog, og saaledes ogsaa viser Flid i at bringe Ungdommen gode Kundskaber om Agerbrug og Hauge dyrkning, udsættes Selskabets andet eller tredie Bæger, eller Værdien i Penge. - Ligeledes udloves en passende Belønning for dem, som oplære Almuen i nyttigt Haandarbeid, saasom: at forfærdige Agerdyrkningsredskaber, slette Kurve, snoe Reeb (f. Ex. af Humleranker), gjøre Kurve af Langhalm, bundne med Skinner, binde Biekuber, snoe Hamp paa Haandteen til Reeb og lægge disse, snoe og tvinde Hamp til Seler (Skagler) og Grimer, og at væve og forfærdige disse samt Buggjorde; snoe Snorer (Simmer) af Langhalm eller Stax, til Brug ved Tækning istedfor Tækkegarn, o. s. v. 5. For Dyrkning af engelsk Raigræs, Spergel, Boghvede til grønt Foder, samt andre Græsarter og Foderurter, som ved Erfaringer, og Forsøg befindes at være tjenlige paa skarpe Jorder, udloves 50 til 100 Rbd. 6. For den Jordbruger (uden Forskjel af Stand, som beviisliggen i ikke mindre end 5 Aar har brugtSommerstaldfodring, fra Græsningens Begyndelse indtil Høsten er forbi, til hans hele Besætning eller en Deel deraf, og meddeler Selskabet Efterretning om Nytten og Fordelen, eller og Manglerne ved denne Fodringsmaade, enten den skeer i lukte, eller aabne Stalde - en af Selskabets Medailler i Guld som Hædetstegn. 7. For Plantning af vilde Træer paa Bønder jorder - hvilket er af stor Vigtighed, da baade Gavntømmer og Brændsel bliver stedse dyrere og vanskeligere at bekomme - udloves Belønninger i Penge, Medailler eller Bægere. De fleste Bønder, kunde med liden Bekostning og Møie forskaffe sig om faa Aar det Nødvendige af Træ naar de selv vilde, ved at udlægge 5, 6 til 8 Skpr. Land til vilde Træers Opelskning. J hvor uimodsigeligen Fordelen er, og ihvorvel der neppe kan opgives nogen Anvendelse af Jordene der bedre betaler sig, er den dog endnu ganske forsømt, thi nogle faa Exempler, hvor overbevisende de end ere, virke dog kun lidet paa det Hele. Træerne maae være 3 Aar gamle og staae i god Vext, førend Præmie askes derfor. De Træer, som anbefales hertil, ere: Asp eller Poppel, der formedelst sin hurtige Vext er særdeles nyttig til Skygge og Læ for de sviende Vinde og selv til Gavntømmer, Alm, Ask, Birk, Hessel, Løn, Rønne, Elle, Gran, Lærkegran, Fyrr, Eeg og Bøg Plantninger paa Vestkanten af Jylland, indtil 2 Miles Afstand fra Havet, ville vorde fortrinligen belønnede. Der henvises til "Mourier, Anviisning til Træplantning og Skovsanlæg paa en Bondegaards=Lod. 8. For den største Mængde dyrkede, eller vildt, voxende Midicinalplanter, indsamlede og afsatte til Apothekere, Præmier af 20 indtil 200 Rbd., stifts viis. Selskabet vil især tage Hensyn paa det Slag Planter, som forhen forskreves fra Udlandet. He henvises til Professor Schumachers og Herholdt Skrivt: "De officinelle Lægemidler af Planteriget som voxe vildt eller kunne dyrkes i de danske Stater, samt til Prof. Wendts "Anviisning til at indsamle, tørre og bevare de i Danmark vildtvoxende Planter.